Писмо пишу Крајинке девојке
Писмо пишу Крајинке девојке,
Па га шаљу граду Београду,
Београду Живку капетану:
„Пуштај момке Живко капетане,
Пуштај момке, осташе девојке.”
Одговара Живко капетане:
„Удавајте с Крајинке девојке,
Ја сам моје момке оженио,
Оженио пет стотин’ војника,
У ’ном пољу ниже Београда
Црном земљом и зеленом травом.”

Имена лица од којих су забележене песме 

Ленка, жена Јове Чавића, - тежака из села Трњана.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 40., стр. 39.

Посленичке песме‎
Народне песме у Крајини